1. **ויקרא פרק כה פסוק ו**

והיתה שבת הארץ לכם לאכלה לך ולעבדך ולאמתך ולשכירך ולתושבך הגרים עמך:

1. **תלמוד בבלי מסכת בבא קמא דף קב עמוד א**

דתניא: אין מוסרין פירות שביעית לא למשרה ולא לכבוסה, ור' יוסי אומר: נותנין פירות שביעית לתוך המשרה ולתוך הכבוסה. מאי טעמא דרבנן? אמר קרא: +ויקרא כ"ה+ לאכלה - ולא למשרה, לאכלה - ולא לכבוסה; ורבי יוסי אומר, אמר קרא: לכם, לכל צרכיכם.

1. **תלמוד בבלי מסכת פסחים דף נב עמוד ב**

רבי אילעאי קץ כפנייתא דשביעית. היכי עביד הכי? לאכלה אמר רחמנא, ולא להפסד!

1. **רמב"ם הלכות שמיטה ויובל פרק ה הלכה י**

מיני כבוסים כגון בורית ואהל קדושת שביעית חלה עליהן ומכבסין בהן שנאמר והיתה שבת הארץ לכם לכל צרכיכם, אבל אין מכבסין בפירות שביעית ואין עושין מהם מלוגמא שנאמר והיתה שבת הארץ לכם לאכלה ולא למלוגמא ולא לזילוף ולא להקיא ולא למשרה ולא לכביסה.

**Halacha 10**

The holiness of the Sabbatical year falls on [natural] detergents - e.g., *borit* and*ehel*,27 - and we may launder with them,28 as [[Leviticus 25:6](http://www.chabad.org/9926#v6)] states: "And [the produce that grows] while the land is resting shall be yours," i.e., for all your needs. Nevertheless, the fruit of the Sabbatical year should not be used as a detergent,29 nor should it be used to produce a compress,30 for [the above verse] states: "...shall be yours to eat,"31 i.e., and not for a compress, nor to sprinkle,32 induce regurgitation, soak flax, or use as a detergent.

1. **כסף משנה הלכות שמיטה ויובל פרק ה הלכה י**

[י] מיני כבוסים וכו' אבל אין מכבסין בפירות שביעית. בפרק לולב הגזול (דף מ') ובפ' הגוזל עצים (דף ק"ב) תניא אין מוסרין פירות שביעית לא למשרה ולא לכביסה רבי יוסי אומר מוסרין מאן וכו' כמאן אזלא הא דתניא לאכלה ולא למלוגמא לאכלה ולא לזילוף לאכלה ולא לעשות ממנה אפיקטויזין כמאן כרבי יוסי דאי כרבנן הא איכא נמי משרה וכביסה ופסק רבינו כרבנן דרבים נינהו וסובר רבינו דע"כ לא אפליגו אלא בפירות וכדדייק לישנא דברייתא ולישנא דקרא דלאכלה אבל במיני כבוסים שאינם פירות אף לרבנן מכבסים בהם ובירושלמי פ"ז דשביעית מיני כביסות מהו שיהא עליהן קדושת שביעית נשמעינה מן הדא הירענין והבורית והאהל יש להן קדושת שביעית. פירוש קדושת שביעית חלה על הכביסה ולפיכך מכבסים בהם ואף על גב דבפרק לולב הגזול הקשו לרבנן דממעטי משרה וכביסה הא כתיב לכם דמשמע לכל צרכיכם ותירצו לכם דומיא דלאכלה שהנאתו וביעורו שוה יצאו משרה וכביסה שהנאתן אחר ביעורן ופירשו שם שמשעה ששורה הפשתן או הבגדים ביין שעה אחת נתקלקל והנאתן אינה עד לבישה י"ל שלא אמרו כן אלא בפירות דשייך לאכלה אבל מיני כביסות דלא שייך בהם לאכלה שפיר מתרבו מלכם אף על פי שהנאתם וביעורם אינו שוה

1. **שו"ת מנחת שלמה חלק א סימן נא**

יב בשעת לקיטת ירקות אי מהני מחשבת הלוקט שלא לאכילת אדם. במהרי"ט ח"א סי' פ"ג כתב דתותין אף שראויים לאכילת אדם מ"מ אם נטען מתחלה לצורך תולעת המשי מותר דתו לא חשיבי מיוחדין לאכילת אדם, ועי' בפאה"ש סי' ו' סעיף ז' שהשיג ע"ז, אכן נלענ"ד שכמעט מפורש הוא כוותיה דהמהרי"ט במס' ב"ק ק"ב ע"א שכתב שם רש"י דטעמא דלא אזלינן בתר מחשבתו בפירות העומדין לאכילה הוא משום דכיון דמשעת יצירתן כבר חיילא עלייהו קדושה הואיל וסתמן לאכילה לכן תו לא מהני מחשבה להפקיעה, הרי משמע דהא אם חשב עליהם למשרה וכביסה בשעת הנטיעה שלא חלה אז עדיין שום קדושה שפיר מהני מחשבה, ולפי"ז צ"ע בירקות שרק לקיטתן הוא דמקדשתן דאמאי לא ניזל בהו בתר המחשבה דשעת לקיטה אף בירקות שעומדים למאכל אדם, אולם בארנו במק"א שגם בירקות קדושת שביעית חייל רק במחובר והלקיטה אינה גורמת ולא מפקעת קדושה, אך כיון דירקות בטלין לגבי הקרקע ותלויין בעתות השנה כמו הקרקע נמצא שהלקיטה רק קובעת דבאותו המצב שהירק הי' שעה אחת לפני לקיטתו הרי הוא נשאר כך לעולם ודו"ק /הערת המחבר/ +וראה בספר חוף ימים להגרי"מ חרל"פ שליט"א משא ומתן באריכות בענין זה.+

1. **רמב"ם הלכות שמיטה ויובל פרק ה הלכה א**

פירות שביעית ניתנו לאכילה ולשתייה ולסיכה ולהדלקת הנר ולצביעה, מפי השמועה למדו תהיה אף להדלקת נר ולצבוע בה צבע.

1. **ספרא בהר פרשה א**

(י) תהיה אף להדלקת הנר אף לצבוע בה צבע,

1. **רמב"ם הלכות שמיטה ויובל פרק ה הלכה ג**

ולא ישנה פירות מברייתן כדרך שאינו משנה בתרומה ומע"ש, דבר שדרכו ליאכל חי לא יאכלנו מבושל, ודבר שדרכו להאכל מבושל אין אוכלין אותו חי, לפיכך אין שולקין אוכלי בהמה ואינו מטפל לאכול תבשיל שנפסד והפת שעפשה כדרך שאינו אוכל בתרומה ומעשר.

**Halacha 3**

He should not change the natural function of produce as he does not with regard to *terumah* and the second tithe, i.e., something that is normally eaten raw should not be eaten cooked. Something that is normally eaten cooked should not be eaten raw. For this reason, animal fodder6 should not be cooked, nor should one press himself to eat a cooked dish that has spoiled or bread that has become moldy, as he does not eat such foods that are *terumah* or the second tithe.7

1. **שו"ת מנחת שלמה חלק א סימן נא**

כג לולב - אם נוהג בו קדושת שביעית /הערת המחבר/ +מתוך תשובה להגאון מוה"ר יוסף ליברמן שליט"א בספרו שו"ת "משנת יוסף".+ נלע"ד דודאי מסתבר כדבריו באות ח', דכיון דבזה"ז אין רגילין כלל לכבד את הבית בלולבים, ואין נוטעין אותן כלל אדעתא דהכי, דאין נוהג בהם קדושת שביעית. ומ"ש לפקפק בזה עפ"י דברי ידידי הגאון מוהר"ש ואזנר שליט"א [שכתב להחמיר בקליפי תפו"ז הראויים למאכל בהמה, לנהוג בהם קדושת שביעית אף אם אינם מיוחדים לכך, דלפי"ד גם בלולב נהי שאינו מיוחד אצלנו לכיבוד הבית אבל מ"מ ראוי הוא לכך, וא"כ כמו דמחמרינן בקליפי פירות הראויין לבהמות אף אם אינן מיוחדין לכך, כן יש מקום להחמיר בלולב], - לענ"ד צ"ע טובא, וחושבני שאף אם נחשוש לדבריו, דדבר שמצד עצמו ראוי למאכל בהמה אינו נפקע משביעית, אלא א"כ חישב עליו לעצים, אבל לא במה שאין מקפידין ורגילין סתם לזורקן, מ"מ כל זה דוקא בדבר שיש ע"ז שם אוכל, ואף שזה רק לבהמה, מ"מ אפשר דבשביעית גם אוכל בהמה חשוב הוא, אבל אם נחשוש לכך גם במה שראוי לכיבוד הבית וכדומה, הרי אין לך עץ שאינו ראוי להשען עליו, או לעשותו בית יד למטאטא וכדומה, ונמצא לפ"ז דעצים שעלו מאיליהן או נטעו אותם סתם, ולא חישב עליהם לעצים, דלפי"ז יתחייבו בדיני שביעית, וחזינן נמי דנהוג עלמא לא לנהוג שביעית בהדסים, וכמדומני דהדסים חזי טפי לריח מאשר לולב לכיבוד בית, ואפ"ה כיון שבזמנינו אין ההדסים עומדים לכך לא קדשי, וה"נ בלולב.

אך עיקר דברי ידידי הגאון הנ"ל אינם נראים לענ"ד. שהרי מסתבר דבשביעית צריכים להתחשב לא רק עם בהמות שבבית, אלא גם עם עוף השמים וחיות שבשדה, וכיון שכן אמאי לא נוהג שביעית בכל מיני עלין וקליפין, אפילו בהנך דלא חזו כלל לבהמה ורגילין תמיד לזורקן, דהא מ"מ איכא ודאי חיות כאלה שהם כן אוכלין אותן, וכההיא דחבילי זמורות שהן מאכל פילין, כמבואר בשבת קכ"ח ע"א, ועכ"ח דכיון שרגילין שזרקן אין מתחשבין בכך, ולא קדשי אף אם לא חישב לעצים. גם נקטינן דבפרחי נוי לא נוהג שביעית, ואף על פי שראויין ודאי לבהמות או לחיות ועופות, ואם נאמר דמה שחושב לנוי הו"ל כחישב לעצים, נראה דגם הלולבים נטיעתם לנוי או להגן על העץ והפרי [או למצוה], וא"כ גם זה צריך להחשב כמחשבה לעצים.

ובעיקר הדבר נראה כיון דמקרא דוהיתה לכם לאכלה ילפינן שצריכים לאכול כדרך אכילה, ודבר שדרכו לאכול חי לא יאכלנו מבושל, ה"ה נמי דאית לן למימר דקרא דלאכלה לא נאמר אלא על דברים שרגילין לאוכלן, ולא על מה שרגילין לזרוק לאשפה. ולא נאמר כלל קרא דלכם לאכלה על דברים שבכל השנים הם חשובים כעפרא בעלמא, וכמו שאם עומד לשני תשמישין אשר האחד מחייבו בקדושת שביעית, והשני אינו מחייבו, מהני מחשבה להפקיע, כ"ש דבכה"ג שאף אם לא חישב כלל, הכל רגילין לזורקן, וחשיבי כעפרא, דודאי לא קדוש כלל בקדושת שביעית. וכמו שאמרו לענין טומאה בסמרטוטין שהן פחותין מג' על ג' דאע"פ שאם הניחו בקופסא טמא, מ"מ אם זרקן לאשפה טהור, כך גם כאן אף בסתמא דינם כעומדין לאשפה. ואיך שהוא נלענ"ד דאף אם יש מקום קצת להחמיר בקליפי תפו"ז ולימון, היינו מפני שבתחלתן הם חשובים ונטפלו להפרי, ולכן אפשר דכל זמן שראויין עדיין לבהמה לא פקעה מהם הקדושה, משא"כ דברים כאלה שמתחלת ברייתן אין רגילין כלל להחשיבם למאכל בהמה, וזורקין אותן, מסתבר דלא חל ע"ז שום קדושה, וכ"ש לולבים דלאו אוכל נינהו, דמסתבר שבזמננו דינם כעצים אשר מעיקרא לא חייל כלל עליהם שום קדושה

1. **שו"ת ציץ אליעזר חלק ב סימן יז ד"ה ולענין קליפי**

ולענין קליפי תפו"ז ראיתי בספר משפט כהן להגאון הגרא"י קוק זצ"ל (סי' פ"ד) לענין שביעית שכותב שראוי שלא להשליכם כי הרי עיקר נטיעתם של העצים בא"י הוא לסחורה ורבים מהסוחרים ואולי רובם מפיקים תועלת גם מהקליפים שנמכרים לטיגון ומי יוכל להכריע אם אין רוב הקליפים עומדים לכך א"כ הו"ל דבר שדרכו לאכול מבושל, גם הוי מאכל אדם שאין מאכילים אותו לבהמה וכו' ע"ש.